Woord-Skatte Gemyn op Tsumeb: WATTER HEMEL?
- Spaar my asseblief 'n hemel met ANC takke (of die van enige ander politieke party!)
RSG berig op 13/12/2013 :
Madiba se oudste dogter, Makaziwe sê haar pa sal tot in ewigheid 'n getroue ANC-lid wees. Sy het met die SAUK in Qunu gepraat. Sy sê hy het altyd gesê dat die eerste ding wat hy in die hemel sal doen, sal wees om 'n ANC-tak op te spoor. Makaziwe het egter bygevoeg dat die ANC moet aanvaar dat hy ook aan die wêreld behoort en dat die waardes wat hy bevorder het, groter as die party is. Die volledige onderhoud sal vanaand op SABC2 om nege-uur uitgesaai word.
Die "hemel" met takke van politieke partye is beslis 'n versinsel van Bybelonkundige mense... of dalk eerder 'n geval van "wishful thinking"? Wel, hoe weet ek dit? Eenvoudig, die hemel gaan nie 'n demokrasie wees nie, maar 'n absolute monargie met 'n VOLMAAKTE KONING! Ons kry belangrike inligting hieroor in 1 Korintiërs 15. Dit gaan oor die heerskappy van die OPGESTANE Jesus en wat daarop volg...
"Daarna kom die einde, wanneer Hy die koninkryk aan God die Vader oorgee, as Hy alle heerskappy en alle gesag en mag vernietig het.
Want Hy moet as koning heers totdat Hy al sy vyande onder sy voete gestel het.
Want Hy het alles aan sy voete onderwerp, maar wanneer Hy sê dat alles onderwerp is, is dit duidelik dat Hy uitgesonder is wat alles aan Hom onderwerp het.
En wanneer alles aan Hom onderwerp is, dan sal ook die Seun self Hom onderwerp aan die Een wat alles aan Hom onderwerp het, sodat God alles in almal kan wees." (1 Korintiërs 15:24-28)
Ek glo eerder God se Woord as vir Makaziwe.... Ek sien uit na die vernietiging van alle bose opstand teen God en die volledige aanbreek van GOD SE KONINKRYK!! Die nuwe hemel en nuwe aarde waar geregtigheid sal geskied.